CELEX: 62013CN0566
Language: et
Date: 2013-11-05 00:00:00
Title: Kohtuasi C-566/13: Eelotsusetaotlus, mille on esitanud Tribunal do Trabalho de Lisboa (Portugal) 5. novembril 2013 — Jorge Ítalo Assis dos Santos versus Banco de Portugal

1.2.2014   
            
            
               ET
            
            
               Euroopa Liidu Teataja
            
            
               C 31/2
            
         Eelotsusetaotlus, mille on esitanud Tribunal do Trabalho de Lisboa (Portugal) 5. novembril 2013 — Jorge Ítalo Assis dos Santos versus Banco de Portugal
   (Kohtuasi C-566/13)
   2014/C 31/02
   Kohtumenetluse keel: portugali
   
      Eelotsusetaotluse esitanud kohus
   
   Tribunal do Trabalho de Lisboa
   
      Põhikohtuasja pooled
   
   
      Hageja: Jorge Ítalo Assis dos Santos
   
      Kostja: Banco de Portugal
   
      Eelotsuse küsimused
   
   
               1.
            
            
               Kas ELTL artiklit 130 tuleb tõlgendada nii, et liikmesriigi õigusnorm, mis kohustab kõnealuse liikmesriigi keskpanka peatama 13. ja 14. kuupalga (iga-aastase puhkuse- ja jõulutoetuse) maksmise kõnealuse panga vanaduspensionil olevatele töötajatele, on selle artikliga vastuolus osas, milles see hõlmab valitsuse (ehk teisisõnu keskvõimu) sekkumist panga otsustusõigusesse seoses oma personalipoliitikaga, rikkudes keskpankade autonoomia ja sõltumatuse põhimõtet?
            
         
               2.
            
            
               Kas ELTL artiklit 123 tuleb tõlgendada nii, et […] liikmesriigi õigusnorm, mis kohustab kandma peatatud toetusmaksete summad üle kaudselt riigi poolt hallatavale asutusele, mis allub majandusministri järelevalvele ja mille tulud ja kulud on kantud riigieelarvesse, on kõnealuse artikliga 123 vastuolus, kuna see rikub põhimõtet, mis keelab riikide rahastamise keskpankade poolt?
            
         
               3.
            
            
               Kas asjaolu, et 13. ja 14. kuupalga maksmise peatamine puudutab üksnes vanaduspensionil olevaid, mitte aga aktiivses töösuhtes olevaid töötajaid, rikub võrdsuse põhimõtet diskrimineerimiskeelu tähenduses vastavalt Euroopa Liidu põhiõiguste harta (1) artiklitele 20 ja 21?
            
         
      (1)  EÜT 2000, C 364, lk 1.